jkorsvik/nowiki_second_scrape_merged huggingface dataset:
Erstatterne

Erstatterne er en amerikansk animasjonsserie som gikk på Disney Channel fra 2006 til 2009. Serien handler om Riley som er en håpløs romantiker og Todd som ikke er en særlig flink elev. Hovedpoenget i serien er når Todd og Riley har problemer med en voksen, ringer de til en person kalt Fleemco. Han erstatter den problematiske voksne med en som er til mer hjelp. For eksempel i episoden «Todd slår ut» erstatter Fleemco baseballtreneren deres for å vinne kampen.


== Hovedfigurer ==
Riley Daring: Hun er Todds 13 år gamle storesøster. Hun er idealistisk optimist og en håpløs romantiker. Hun liker alt som er søtt og Johnny Hitswell.
Todd Daring: Han er motvillig godhjertet. Når Todd erstatter noen er mest for sin egen skyld. Han er ikke like naiv som sin søster, men gjør ofte ting uten å tenke over det skikkelig. På skolen blir han plaget av mobberen Buzz Winters.
Richard «Dick» Daring: Han er deres adoptivfar og en klønete stuntmann, modig og gjør mange farlige stunt. De blir enda farligere da Phil Mygrave blir hans stuntkoordinator og som er en av de dårligste i verden.
Mildred «Agent K» Daring: Hun er deres adoptivmor, lett paranoid og benytter seg av sin kunnskaper som spion for å være foreldre. Hennes egne foreldre er Agent G og B.
«B.I.L.» er en slags automatisk bil som tenker selv.
Conrad Fleem («Fleemco») er med i hver episode. Han blir oppringt av enten Todd eller Riley når de har et problem og vil erstatte noen.


== Stemmer ==


== Episoder ==


=== Sesong 1 ===


== Eksterne lenker ==
(en) Erstatterne på Internet Movie Database 
Erstatterne hos TV.com
Seppola

Seppola er en norsk slekt av kvæner som kom fra bygden Junosuando, Pajala kommune i Sverige på 1800-tallet. Der var det fra 1500-tallet jernutvinning. 
Navnet er en fornorskning av det finske Seppälä som betyr smed. Da smeden Isak Lars Larsson Seppälä opplevde at smia og husene brant ned tok han familien med og kjørte med rein og pulk til Skibotn i Norge. Herfra ble det av Isaks fem sønner og deres barn etablert smier/verksteder andre steder langs kysten. Noen etterkommere drog videre til Nord-Amerika.
Slekten bosatte seg blant annet i Skibotn og på Skjervøy.
I 2005 var 234 nordmenn registrert med etternavnet Seppola.


== Kjente personer ==
Bjørnar Seppola, skribent og tidligere leder i kvenforbundet
Leonhard Seppala, hundekjører, sønnesønn av Isak Lars Larsson Seppälä
Andrine Seppola, politiker og leder av Senterungdommen


== Eksterne lenker ==
Tradisjonelt smiverktøy utstilt på Markedsplassen i Skibotn – Nord-Troms museum
Manfred Mölgg

Manfred Mölgg (født 3. juni 1982 i Bruneck) er en italiensk alpinist. 
Mölggs største fremgang hittil er en sølvmedalje i VM, han kom på andreplass i slalåmrennet i verdensmesterskapet i Åre i 2007. 
9. mars 2008 vant Mölgg sitt første verdenscuprenn, slalåmrennet i Kranjska Gora. Før dette hadde han vært på pallen ved ti anledninger, men uten å vinne. I det siste slalåmrennet i sesongen 2007/08 i Bormio sikret han seg sammenlagtseieren i slalåmcupen.
Manfreds yngre søster Manuela kjørte tidligere på det italienske alpinlandslaget.


== Meritter ==


=== Verdensmesterskap ===
2007 Åre – sølv i slalåm2011 Garmisch-Partenkirchen – bronse i slalåm


=== Verdenscup ===
2008: 1.-plass i slalåmcupen, 3.-plass i storslalåmcupen


=== Verdenscupseire ===


== Eksterne lenker ==
(de) Offisielt nettsted 
(en) Manfred Mölgg – kategori av bilder, video eller lyd på Commons 
(de) Manfred Mölgg – Munzinger Sportsarchiv 
(en) Manfred Mölgg – Olympics.com 
(en) Manfred Mölgg – Olympic.org 
(en) Manfred Mölgg – Olympedia 
(en) Manfred Mölgg – Sports-Reference (OL-resultater – arkivert) 
(en) Manfred Mölgg – FIS (alpint) 
(en) Manfred Mölgg – FIS (langrenn) 
(en) Manfred Mölgg – ski-db.com
Salsa (dans/musikk)

Salsa er en musikk- og dansestil. Musikksjangeren har utviklet seg fra forskjellige afro-kubanske musikkstiler som son, mambo, cha cha cha, guaracha og lignende. Salsa som begrep utviklet seg i miljøet blant den latinske bosetningen i New York på 1960-tallet, og beskrives ved at den består av de nevnte kubanske musikksjangre, samt innslag fra andre karibiske land, som for eksempel Puerto Rico (Bomba og Plena).
Salsa spilles og danses etter hvert i hele Latin-Amerika, og er også blitt populært i resten av verden, med dansekurs i forskjellige stilretninger.
En viktig musikalsk byggestein, som er dirigenten i salsamusikken, kalles for clavesrytmen, en synkopert figur med 3 slag i en takt og 2 i neste.


== Norske salsaorkestre ==
La Descarga (etablert i 1987) ledet av Sverre Indris Joner regnes som det første orkesteret som spilte salsa i Norge. I Bergen eksisterte tidligere (1981–1996) også latinjazz-bandet Son Mu, ledet av Knut Kristiansen, som også spilte salsa-relatert musikk. Hovedøen Social Club (dannet i 2007) også ledet av Sverre Indris Joner har gitt salsa et nytt uttrykk med å spille eldre norske slagere som salsa. Mambo Compañeros ble etablert 1996 i Trondheim, opprinnelig som Mambokameratene. Mayagueson ble opprinnelig etablert i 2002 av Morten Kildemo og Franck Molina i Genève og reetablert av Morten Kildemo et par år seinere etter at han flyttet til Trondheim.


== Kjente salsakoreografer ==
Jazzy (norsk), kjent fra Dansefeber og So You Think You Can Dance — Scandinavia.
Marina Prada (dansk), kjent fra So You Think You Can Dance — Scandinavia.
Alex Da Silva (brasiliansk), kjent fra So You Think You Can Dance.
Eddie Torres (amerikansk), også kjent som «The Mambo King», er en av de mest kjente innen New York salsa.


== Salsadansestiler ==
Casino (cuban style) salsa
LA (Los Angeles) salsa
NY (New York) salsa
Venezolana salsa
Colombisk salsa
Mambo
Puerto Rico salsa
Rueda de casino
Disko salsa


== Referanser ==
Fylkesvei 4578

Fylkesvei 4578 går mellom Rudlå og Madlaveien i Stavanger.
Frem til 2019 hadde veien betegnelsen fylkesvei 420.


== Kommuner og knutepunkter ==

 Stavanger


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4578
(no) Statens vegvesen – trafikkmeldinger
Gullkalven (avgudsbilde)

Gullkalven er et gudebilde beskrevet i Bibelens 2. Mosebok, kapittel 32, under utferden fra Egypt. Gudebildet ble meislet og støpt under Arons ledelse fra øreringer av gull, mens Moses var oppe på Sinaifjellet for å motta de ti bud. Da Moses vendte tilbake fra fjellet, ble gullkalven kastet i ilden og malt til støv som ble strødd på vannet, og Moses lot folket drikke det.
Å «danse rundt gullkalven» har blitt en metafor for en streben etter materiell rikdom og dyrking av Mammon.


== Se også ==
Bildeforbudet i Det gamle testamentet#Locus Classicus: Gullkalven


== Eksterne lenker ==
(en) Golden calf – kategori av bilder, video eller lyd på Commons
Kommunal vei 398 (Stavanger)

Kommunal vei 398 i Stavanger går mellom Fiskepiren og Klubbgata i Stavanger. Veien var 0,4 km lang og gikk gjennom Langgata, Pedersgata, Nytorget og Hospitalgata.
Den har blitt omklassifisert fra fylkesvei 398 til kommunal vei, bortsett fra Pedersgata og Nytorget som er nummerert Kv2209.


== Kommuner og knutepunkter ==

 StavangerLanggata 

Pedersgata (Kv2209) 

Hospitalsgata 


== Referanser ==
Overtidsarbeid

Overtidsarbeid er arbeid utover lovens grense for såkalt alminnelig arbeidstid.


== Norge ==
Det er i Norge arbeidsmiljøloven som setter grensene for hvor mye overtid som er tillatt og under hvilke forutsetninger.
Lovens grenser for alminnelig arbeidstid er:

9 timer i løpet av 24 timer
40 timer i løpet av sju dagerNår man arbeider overtid, har man krav på et tillegg til den alminnelige lønnen på minst 40 %. Det er ikke tillatt å avtale en lavere prosentsats.
Jobber en f.eks. 15-21 (5,5 timer) for så 8-15 (6,5 timer) dagen etter skal en ha betalt for 3 timer overtid, da man totalt har jobbet 12 timer inkludert 2x pause i løpet av 24 timer.


== Se også ==
Overtidsnekt


== Eksterne lenker ==
Arbeidstilsynets faktaside om overtid
Kommunal vei 431 (Stavanger)

Kommunal vei 431 i Stavanger går mellom Petrikirken og Østre Ring i Stavanger. Veien er 1,6 km lang og går gjennom Bergelandsgata, Birkelandsgata, Avaldsnesgata og Hjelmelandsgaten.Før veien ble omklassifisert var den nummerert fylkesvei 431.


== Kommuner og knutepunkter ==

 StavangerBergelandsgata 

Birkelands gate 
Lyder Sagens gate 

Avaldsnesgata 
Hjelmelandgata 


== Referanser ==
Det gode selskap

Det gode selskap er en norsk komiserie som ble sendt på TV 2 i 2004. Serien handlet om en rekke norske kjendiser og samfunnstopper som var samlet på et stort gods for å lære dannet kjendisetikette. 18 skuespillere skulle forestille 28 norske kjendiser. Blant disse var Arne Brimi, Kongen, Nils Arne Eggen, Rosemarie Køhn, Wenche Foss, Arne Hjeltnes, Ari Behn, Per Inge Torkildsen og Sven O. Høiby. Rollene ble spilt av både profesjonelle og amatører. Programmet gikk på fredager.


== Handling ==
En rekke norske celebriteter er samlet på skikk og bruk-kurs på Losby gods for å lære dannet kjendisetikette – med Wenche Foss som kursleder. Intrigene står imidlertid i kø: Kjell Magne Bondevik kliner med Gro Harlem Brundtland, mens en sjalu Herborg Kråkevik desperat prøvde å sjekke opp Ari Behn. Og Valgerd Svarstad Haugland skyter seg i foten med startpistol under et champagne-skirenn i hagen. Forsvarsminister Kristin Krohn Devold (Vibeke Haagensen) ble trent av Nils Arne Eggen i håp om å få jobben som generalsekretær i NATO. Dette var noen av ingrediensene.


== I rollene ==
Simon Andersen ….  Wenche Foss / Liv Ullmann / Kurt Nilsen
Kristian Berg ….  Thorvald Stoltenberg
Rune Dahl Bjørnsen ….  Pål Bang Hansen
Øyvind Brandsegg ….  Odd Børretzen
Brede Bøe ….  Kjell Magne Bondevik / Tor Erling Staff
Kjersti Fjeldstad ….  Gro Harlem Brundtland
Morten Grøtnes ….  Ari Behn / Carl I. Hagen
Vibecke Haagensen ….  Kristin Krohn Devold
Pål Espen Kilstad ….  Arne Brimi / Thor Heyerdahl / Kong Harald / Tande P / Arne Hjeltnes
Anders Kjepperud ….  Sven O. Høiby
Kjærand Moe ….  Per Inge Torkildsen
Geir Morstad ….  Rosemarie Køhn / Saddam Hussein / Tore Skoglund
Geir Ove Ovesen ….  Alex Rosén
Kent Ranum ….  Nils Arne Eggen
Ingrid Anne Yttri ….  Herborg Kråkevik / Valgerd Svarstad Haugland
Johan Øiestad ….  Kjell Inge Røkke


== Referanser ==
Ana Jelušić

Ana Jelušić (født 28. desember 1986 i Rijeka) er en kroatisk tidligere alpinist som konkurrerte i disiplinene slalåm og storslalåm. Hun deltok i tre OL og fem VM. 
Jelušić deltok for Kroatia under Vinter-OL 2002, da var hun 15 år og lekenes yngste deltaker. Hun debuterte i verdenscupen i alpint 26. oktober 2002. Hennes beste plasseringer i løpet av de åtte sesongene hun deltok i verdenscupen var en andreplass i Zagreb 4. januar 2007 og en tredjeplass i Panorama Mountain Village i Canada 25. november 2007. I VM 2007 i Åre kom hun på fjerdeplass i slalåm som ble hennes beste VM-resultat. 
Hun deltok for Kroatia under Vinter-OL 2006. Da ble hun nummer 15 i slalåm og kjørte ut i storslalåm. I OL 2010 ble hun nummer tolv i slalåm.
Hun la opp i 2012 og ble mediakoordinator i FIS.


== Pallplasseringer i verdenscupen ==


== Referanser ==


== Eksterne lenker ==
(en) Ana Jelušić – Olympedia 
(en) Ana Jelušić – Sports-Reference (OL-resultater – arkivert) 
(en) Ana Jelušić – FIS (alpint) 
(en) Ana Jelušić – ski-db.com
Michaela Kirchgasser

Michaela Kirchgasser (født 18. mars 1985 i Schwarzach im Pongau) er en østerriksk alpinist.


== Karriere ==
Kirchgasser har spesialisert seg på disiplinene slalåm og storslalåm. Hun kom på femteplass i slalåm under OL 2006 i Torino og på sjette i den alpine kombinasjonen. I verdensmesterskapet VM 2007 i Åre kom hun på fjerdeplass i storslalåm, og hun kjørte på østerrikske laget som tok gull i lagkonkurransen.
Kirchgasser deltok også for Østerrike under Vinter-OL 2010, og oppnådde en niendeplass i kombinasjonen som beste resultat.
Både i VM i alpint 2013 i Schladming og i VM i alpint 2015 i Beaver Creek kjørte hun på det østerrikske laget som tok gull i lagkonkurransen, og hun tok bronse i superkombinasjonen.


== VM-medaljer ==
2007 Åre – gull i lagkonkurranse


== Pallplasseringer i verdenscupen ==


== Referanser ==


== Eksterne lenker ==
Offisielt nettsted 
(en) Michaela Kirchgasser – kategori av bilder, video eller lyd på Commons 
(de) Michaela Kirchgasser – Munzinger Sportsarchiv 
(en) Michaela Kirchgasser – Olympedia 
(en) Michaela Kirchgasser – Sports-Reference (OL-resultater – arkivert) 
(en) Michaela Kirchgasser – FIS (alpint) 
(en) Michaela Kirchgasser – FIS (langrenn) 
(en) Michaela Kirchgasser – ski-db.com
Merengue

Merengue er en livlig musikkstil som opprinnelig kommer fra Den dominikanske republikk. Musikkstilen har spredd seg til store deler av Karibia, Sør-Amerika og Sentral-Amerika, men det er fortsatt i Den dominikanske republikk at merengue er mest utbredt.


== Litteratur ==
Sydney Hutchinson: Merengue: Popular Music of the Dominican Republic Arkivert 27. desember 2005 hos Wayback Machine..
Paul Austerlitz: Merengue: Dominican music and Dominican identity. Temple University Press, Philadelphia 1997, ISBN 1-56639-484-8
Pérez de Cuello, Catana; Solano, Rafael (2005). El merengue: música y baile de la República Dominicana (PDF) (spansk). Santo Domingo: Trinitaria. ISBN 9945406043. Besøkt 19. september 2010.  Arkivert 19. juli 2011 hos Wayback Machine.
Fylkesvei 426 (Rogaland)

Fylkesvei 426 i Rogaland gikk mellom Jernbaneveien og Rogaland Teater i Stavanger.
Veien gikk opprinnelig fra Løkkeveien, etter at veitraséen ble omlagt var veien 209 m lang.
2019 ble veien del av fylkesvei 4580.


== Kommuner og knutepunkter ==

 Stavanger


== Referanser ==


== Eksterne lenker ==
Vegvesenets vegkart
Ørjan Jensen (illustratør)

Se også Ørjan Jensen (politiker)Ørjan Jensen (født 6. februar 1971 i Tromsø) er norsk avistegner og illustratør. Han er vokst opp i Nordreisa, men har bodd i Oslo siden 1997.
Jensen har utdannelse fra Visuell kommunikasjon ved Statens håndverks- og kunstindustriskole i Oslo og Animasjonsstudiet i Volda. Han har siden 1998 hovedsakelig jobbet som frilans avistegner i Vårt Land og Aftenposten, men har også jobbet for Dagbladet og Næringslivets ukeavis. 
Jensen har siden oppstarten i 2009 vært styreleder i FECO Norway, den norske avdelingen av en internasjonal nettverksorganisasjon for avistegnere, tegneserieskapere og illustratører.


== Eksterne lenker ==
Hjemmeside for Ørjan Jensen Arkivert 6. mars 2021 hos Wayback Machine.
Database over norsk animasjonsfilm –  Ørjan Jensen på Foreningen For Animert Film
Eirik Vassenden

Eirik Ekerhovd Vassenden (født 3. mai 1971) er professor i nordisk litteratur ved Universitetet i Bergen. Han tok doktorgraden i 2003 med en avhandling om Olav Nygards diktning. Han var medredaktør av tidsskriftet Vagant 1999–2006 og redaktør av Norsk Litterær Årbok fra 2003 til 2010. Fra 2010 er han medredaktør av Edda. Nordisk tidsskrift for litteraturforskning.


== Bibliografi ==
Norsk vitalisme. Litteratur, ideologi og livsdyrking 1890-1940 2012 Scandinavian Academic Press ISBN 978-82--304-0078-4
Kritiske portretter. Litterære tidsskrifter etter 1880 (red. sammen med Sissel Furuseth og Jan Thon) 2010 Tapir Akademisk Forlag ISBN 978-82-519-2718-5
Skapelsens problem. Lesninger i Olav Nygards lyrikk 2007 Scandinavian Academic Press ISBN 978-82-304-0028-9
Lyrikkhåndboken. 101 dikt og tolkninger (Sammen med Jørgen Sejersted) 2007 Spartacus ISBN 978-82-430-0247-0
Den store overflaten. Tekster om samtidslitteraturen 2004 Damm ISBN 978-82-04-10159-4
Olav Nygard: Dikt i samling (Etterord og red.) 2005 Norsk Bokreidingslag ISBN 82-7834-028-5
Norsk Litterær Årbok 2007 (red.) 2007 ISBN 978-82-521-7029-0
Norsk Litterær Årbok 2006 (red.) 2006 ISBN 978-82-521-6796-2
Norsk Litterær Årbok 2005 (red.)
Norsk Litterær Årbok 2004 (red.)
Norsk Litterær Årbok 2003 (red.)
Om dikt og lesning. Kristofer Uppdals «Isberget». Hovedoppgave i allmenn litteraturvitenskap. UiB 1996


== Eksterne lenker ==
(no) Publikasjoner av Eirik Vassenden i BIBSYS
(no) Publikasjoner av Eirik Vassenden i forskningsdokumentasjonssystemet CRIStin
Peter Skulesson

Peter Skulesson (født ca. 1216, død 24. mai 1240 ved Nidaros) var en norsk stormann og uekte sønn til tronpretendenten hertug Skule. Han deltok i farens opprør mot Håkon Håkonsson, og da Skule i 1239 lot seg hylle som konge på Øreting utenfor Nidaros, lot Peter med vold bortføre Olav den helliges skrin fra dets plass på høyalteret i domkirken. Han ble drept sammen med faren ved erobringen av Helgeseter kloster 24. mai 1240.


== Kilder ==
Peter Skulesson i Nordisk familjebok. Uggleupplagan
Fotballklubben Fauske/Sprint

Fotballklubben Fauske/Sprint (stiftet 25. april 1937) er en fotballklubb fra Fauske, som ligger i Salten i Nordland. A-laget for herrer spiller i 4. divisjon, øverste avdeling for Nordland  fotballkrets. Fauske sprint har også et damelag som ligger på 1 plass i serien sin.
Klubbens hjemmebane er Fauske stadion, som har kunstgress og tribune med ca. 720 sitteplasser og tak. Laget spiller i blåhvite drakter.


== Historikk ==
2006-sesongen endte laget på førsteplass i sin avdeling og møtte Mjølner fra Narvik i kvalifikasjonskamper om opprykk til 2. divisjon. Disse kampene tapte Fauske/Sprint sammenlagt 4-2.


=== 2011 ===
Fauske/Sprint skulle i utgangspunktet spilt i 4. divisjon dette året etter å ha vært det siste laget som rykket ned fra 3. divisjon fotball for herrer 2010. Men Morild trakk laget sitt, og Fauske/Sprint ble tilbudt plass i 3. divisjon også i 2011.


=== Tidligere sesonger ===


== Tidligere spillere ==
 Daniel Stensland
 Ruben Imingen, tidligere 21-spiller.
 Per-Magnus Steiring
 Frode Thomassen


== Eksterne lenker ==
Offisielt nettsted 
Norges Fotballforbund: FK Fauske/Sprint - Fotball (sic)
Fauske Stadion - Nordic Stadiums
SKS Arena - Nordic Stadiums
Rosteds gate (Oslo)

Rosteds gate (1-15, 2-16) er en gate i Oslo som ligger på skillet mellom bydelene Grünerløkka (1-15) og St. Hanshaugen (2-16). Gaten starter som fortsettelse av Hausmanns gate fra Møllergata/Maridalsveien og ender i Damstredet. 
Mellom Fredensborgveien og Damstredet er gaten en trapp som snor seg mellom små trehus. Trappen er mye brukt som fotomotiv, og i Restaurant Schrøder henger et maleri av trappen. 
Gaten het opprinnelig Tvergaden, men ble oppkalt etter professor og rektor ved Oslo katedralskole, Jacob Rosted (1750–1833) i 1874.


== Referanser ==


== Litteratur ==
Knut Are Tvedt, red. (2010). «Rosteds gate». Oslo byleksikon (5. utg.). Oslo: Kunnskapsforlaget. s. 472. ISBN 978-82-573-1760-7.
Jeannette Platou

Jeannette Platou er en norsk journalist og programleder. Hun er programleder for Arena på NRK P2. På NRK TV har hun blant annet vært programleder for Brennpunkt, kulturprogrammet Safari, Forbrukerinspektørene (FBI) og tre sesonger med Sommeråpent sammen med først Dan Børge Akerø og senere Kåre Magnus Bergh og Nicolay Ramm. Hun har gitt ut barneboka Pingis og Drømmedagen (Omnipax forlag).Jeannette Platou jobbet som filmjournalist med base i London, Stockholm og New York før hun begynte i NRK.
Platou har en Bsc(econ) International Relations fra London School of Economics og en M.Sc. Journalism fra Columbia University.


== Referanser ==


== Eksterne lenker ==
(en) Jeannette Platou – kategori av bilder, video eller lyd på Commons 
 (en) Jeannette Platou på Internet Movie Database
Proserpina

Proserpina er en romersk gudinne basert på den greske gudinnen Persefone. Navnevariasjonen skyldes uttalen hos de sicilianske grekerne som brakte kunnskapen om Proserpina til romerne (Sicilia var som kjent en gresk koloni før øya ble okkupert av romerne).
Proserpina er Jupiters og Ceres' datter, ofte fremstilt som en vakker ung jente. Hun skal ha blitt røvet med til dødsriket Hades av guden Pluto, og tvunget til å gifte seg med ham. Pluto hersket i dødsriket, slik at Proserpina dermed ble dødsrikets dronning. 
Proserpinas mor, fruktbarhetsgudinnen Ceres, lette etter sin forsvunnene datter. Da hun oppdaget hva som hadde skjedd nektet hun å returnere til gudens hjem, Olympus, og trampet i stedet sint rundt på Sicilia. Ørkener sprang opp i fotsporene hennes.
Jupiter ble bekymret av dette, og sendte guden Merkur for å hente Proserpina hjem. Pluto gikk med på å frigjøre henne, men ikke før Proserpina hadde spist granateplefrø – et tegn på trofasthet i ekteskapet. Proserpina forpliktet seg dermed til å vende tilbake til dødsriket i vinterhalvåret.
Proserpina ble dermed brukt til å forklare de skiftende årstidene; Om våren vender hun hjem fra Hades (dødsriket), og det gjør Ceres så glad at hun lar verden blomstre opp i glede og forventning. Mot høsten farger Ceres verden i brunt, oransje og gult – fargene i granateplet Proserpina spiste som et løfte på å vende tilbake til Hades. Det neste halvåret sørger fruktbarhetsgudinnen Ceres, og verden blir hvit og fargeløs – helt til Proserpina vender hjem til sin mor på våren.
Kathrin Hölzl

Kathrin Hölzl (født 18. juli 1984 i Berchtesgaden) er en tysk kvinnelig alpinist.
I verdensmesterskapet 2007 i Åre kom hun på sjetteplass i storslalåm. Hun deltok for Tyskland under Vinter-OL 2010 og oppnådde en sjetteplass i storslalåm, som var den eneste øvelsen hun deltok i.


== VM-medaljer ==


== Verdenscupen i alpint ==


=== Pallplasseringer ===


=== Sammenlagtplasseringer ===


== Referanser ==


== Eksterne lenker ==
(de) Kathrin Hölzl – Munzinger Sportsarchiv 
(en) Kathrin Hölzl – Olympedia 
(en) Kathrin Hölzl – Sports-Reference (OL-resultater – arkivert) 
(en) Kathrin Hölzl – FIS (alpint) 
(en) Kathrin Hölzl – ski-db.com 
(de) Offisielt nettsted 
(en) Kathrin Hölzl – kategori av bilder, video eller lyd på Commons
Fredensborgveien (Oslo)

Se pekerside for flere forekomster av Fredensborgveien.Fredensborgveien (1-43, 2-70) er en gate i Oslo. Gaten ligger i bydelene St. Hanshaugen (1-33, 43, 2-70) og i Grünerløkka (35-41).
Den starter ved Schandorffs plass mellom Trefoldighetskirken og Deichmanske bibliotek på Hammersborg og går til Maridalsveien, hvor den fortsetter som Møllerveien.I Bergfjerdingen, Fredensborgveien nummer 28–72 ligger flere små trehus, rester av den gamle forstadsbebyggelsen i Christiania. Gaten består ellers av bygårder og i nummer 7 ligger det tidligere Margaretahjemmet tegnet av Bjercke og Eliassen.
I nummer 24 ligger den private høyskolen Diakonova som i 2016 slo seg sammen med, og ble en del av, VID vitenskapelige høgskole. Gaten har også et antall små og store restauranter. 


== Galleri ==

		
		
		


== Referanser ==
Benedicta Windt

Benedicta Gudrun Tine Windt (født 26. desember 1952) er en norsk oversetter og forsker innen litterær onomastikk, det vil si forskning på navn som forekommer i litteraturen. Hun avla i 2010 ph.d.-grad i litteraturvitenskap ved Institutt for lingvistiske og nordiske studier ved Universitetet i Oslo, med avhandlingen Men han het Edvard… Navn og navnebruk i Sigrid Undsets forfatterskap. Hun har oversatt flere bøker for Damm forlag. Hun er bosatt i Røyken. 


== Utvalgt bibliografi ==
Personnavnene i Sigrid Undsets samtidsromaner : en studie i anvendt litterær onomastikk Hovedoppgave UiO 1998
Personnavn i litteraturen Norsk Litterær Årbok 2006 Samlaget ISBN 978-82-521-6796-2


== Referanser ==


== Eksterne lenker ==
Bøker  Benedicta Windt har oversatt
Om ansatte på UiOs Institutt for lingvistikk og nordiske studier